Anton Hruboň

Doc. PhDr. Anton Hruboň, PhD. (* 26. október 1989, Nitra) je slovenský historik. Zaoberá sa modernými dejinami Slovenska a Európy s dôrazom na historické a súčasné podoby fašizmu, politického radikalizmu a nacionalizmu, ako aj politickými teóriami a ideológiami nedemokratických hnutí a režimov. Aktuálne pôsobí na Katedre bezpečnostných štúdií Fakulty politických vied a medzinárodných vzťahov Univerzity Mateja Bela.

Životopis 
Po absolvovaní Gymnázia v Ružomberku v roku 2007 nastúpil na štúdium histórie na Fakulte humanitných vied Univerzity Mateja Bela v Banskej Bystrici, ktoré ukončil v roku 2012 získaním titulu magister. V roku 2015 získal na Katedre histórie titul PhDr. i PhD. V roku 2019 sa na svojej alma mater habilitoval v odbore Slovenské dejiny.

V rokoch 20152020 vyučoval na Katedre európskych kultúrnych štúdií Filozofickej fakulty UMB v Banskej Bystrici. Od roku 2020 pôsobí ako docent pre odbor Politické vedy na Fakulte politických vied a medzinárodných vzťahov UMB v Banskej Bystrici, kde vedie prednášky a semináre k moderným politickým dejinám Európy a Slovenska.

Počas doterajšej kariéry absolvoval vedecké pobyty ako post-doc a hosťujúci výskumník na Filozofickej fakulte Univerzity Karlovej v Prahe, Slovenskom historickom ústave v Ríme, Centre štúdií holokaustu Inštitútu pre súdobé dejiny v Mníchove, v Collegiu Caroline v Mníchove, Inštitúte pre východoeurópske dejiny Viedenskej univerzity vo Viedni a v Pamätníku šoa v Paríži. S hosťujúcimi a pozvanými prednáškami vystúpil na univerzitách a ústavoch v Bologni, Mníchove, Koperi, Novom Sade, Prahe, Ústí nad Labem a Ostrave.

Dielo

Monografie 
 HRUBOŇ, Anton: Mýtus a kult Jozefa Tisa. Bratislava : Paradigma Publishing, 2022, 224 s.
 HRUBOŇ, Anton a kol.: Fašizmus náš slovenský (Korene, podoby a reflexie fašizmu na Slovensku (1919 – 1945). Bratislava : Premedia, 2021, 312 s.
 HRUBOŇ, Anton: Alexander Mach. Radikál z povolania. Bratislava : Premedia, 2018, 440 s.
 HRUBOŇ, Anton: „Za slovenský štát, za Novú Európu!“ Hlinkova garda v období nemeckej okupácie. Banská Bystrica : Múzeum SNP, 2015, 222 s.
 HRUBOŇ, Anton: „Blaho vlasti – zákon najvyšší!“ Národná obec fašistická a Slovensko (1926 – 1938). Ružomberok : Historia nostra, 2015, 205 s.
 HRUBOŇ, Anton: Hlinkova garda na území Pohronskej župy (Organizácia a aktivity 1938 – 1945). Ružomberok : Historia nostra, 2012, 181 s.
 HRUBOŇ, Anton: 5. poľná rota Hlinkovej gardy. Ružomberok : Historia nostra, 2010, 102 s.

Učebné texty 
 HRUBOŇ, Anton, MIČKO, Peter, KMEŤ, Miroslav, KAZANSKÝ, Rastislav: Klíčové problémy dějin Slovenska 1939–1945 (Politické, vojensko-bezpečnostní, hospodářské a kulturní aspekty). Praha : Powerprint, 2022, 106 s.
 HRUBOŇ, Anton: Ľudácka čítanka. Sila propagandy, propaganda sily. Bratislava : Premedia, 2019, 328 s.
 HRUBOŇ, Anton a kol.: Migračné pohyby z krajín a medzi krajinami V4 v historickej perspektíve (Vybrané problémy). Banská Bystrica : Belianum, 2017, 160 s.

Popularizačné práce 
 HRUBOŇ, Anton: NACIonaliZMY v nás. Eseje o živej minulosti. Bratislava : Paradigma Publishing, 2020, 112 s.
 HRUBOŇ, Antonín, HRUBOŇ, Anton: Náš Ružomberok na historických pohľadniciach. Partizánska Ľupča : AntOn Solutions, 2018, 236 s.
 HRUBOŇ, Anton, HRUBOŇ, Antonín: Vojenská nemocnica v Ružomberku na historických pohľadniciach a fotografiách. Partizánska Ľupča : AntOn Solutions, 2017, 92 s.

Externé odkazy 
 Anton Hruboň – Fakulta politických vied a medzinárodných vzťahov UMB

Osobnosti z Nitry
Slovenskí historici
Absolventi Univerzity Mateja Bela v Banskej Bystrici
Vyučujúci na Fakulte politických vied a medzinárodných vzťahov Univerzity Mateja Bela v Banskej Bystrici
Vyučujúci na Filozofickej fakulte Univerzity Mateja Bela v Banskej Bystrici